
Vineri, 23 februarie 2018, Școala Gimnazială ”Otilia Cazimir” Iași a găzduit activitatea Retrospectivă pentru viitor. Cei șase membri ai Clubului Erasmus+, participanți în luna decembrie la activitatea de predare, învățare desfășurată la Școala A. C. Aosta, Martina Franca, Italia în cadrul Proiectului de parteneriat strategic Environmental Education through STEAM, au dorit să reamintească colegilor lor principalele aspecte de care trebuie să țină cont în pregătirea viitoarei mobilități. 


Entuziasmați, dornici de a povesti cât mai multe, încrezători în ceea ce au decoperit și învățat, încântați de  experiențele trăite, Sabina, Denisa, Mădălina, Fevronia, Ilinca și Vlad au rememorat, zi după zi, Săptămâna Italiană, cum au numit-o ei. Science Day – Ecosystems in the Pianelli Wood, Art Day, Mathematics Day-Biodiversity, Engineering Day au fost tot atâtea experiențe împărtățite alături de cele legate de noile prietenii, diveritatea culturală și a sistemelor de învățământ din țările participante la proiect: Danemarca, Lituania, Italia, Ungaria.
La activitate au fost prezenți și elevi și profesori de la Școala Gimnazială ”Aron Vodă”, Aroneanu, care, împreună cu doamna director prof. Lupu Irina, și-au exprimat dorința de a împărtăși această experiență în vederea formării echipei care se va implica în implementarea unui prim proiect Erasmus+ în școală.


O experiență de succes care va pregăti noi astfel de experiențe!

La sfârșit de activitate, cu alți noi prieteni

Vlad, Fevronia, Mădălina, Ilinca, Denisa, Sabina


elevii particpanți la activitatea de predare, învățare, Martina Franca, Italia, decembrie 2017





Școala Gimnazială ”Aron Vodă” Aroneanu în vizită la Școala Gimnazială ”Otilia Cazimir” Iași








